অ্যাকডেমিক জ্ঞানের পাশাপাশি আদর্শের সুস্পষ্ট জ্ঞানে নিজেদের অগ্রগামী করতে হবে। কারণ আন্দোলনের একজন কর্মী যে আদর্শ প্রচার করছে তার ব্যাপারে সুস্পষ্ট জানা না থাকলে নিজের আদর্শের ছাঁচে নিজেকে ও সমাজকে আদর্শবাদীরা কিভাবে গড়ে তুলবে? এটা হবে সম্পূর্ণ কল্পনাবিলাস! অবৈজ্ঞানিক, সর্বত্র প্রত্যাখ্যাত। ইসলামী আন্দোলনের কর্মীদের আদর্শিক জ্ঞানের উপকরণ হলো আল কুরআন ও আল হাদিস। এ ছাড়াও সাহাবায়ে আজমায়িনদের জীবন, ইসলামী সাহিত্য (যাতে ইসলামের বিভিন্ন বিষয় বোঝার সহজতার লক্ষ্যে বিশদ ব্যাখ্যা সহ লিপিবদ্ধ করা হয়েছে, (তা ছাড়াও সংগঠন পরিচালনা, আন্দোলনের কর্মীদের প্রশিক্ষণ পদ্ধতি), মনীষীদের সংগ্রামী জীবন ও বিভিন্ন দেশের ইসলামী আন্দোলনের ইতিহাস ঐতিহ্য। কুরআন হাদিসসহ উল্লেখিত বিষয়সমূহে কেউ বিশেষজ্ঞ হতে হবে এটা কিন্তু নয়। বরং নিজেকে ইসলামী আদর্শের পায়রবি করার জন্য ও অন্যকে ইসলামী আদর্শে অনুপ্রাণিত করতে ন্যূনতম যতটুকু জানা প্রয়োজন ততটুকু অন্তত আয়ত্ত করা। নিজের মধ্যে কোন বিষয়ে জানার ঘাটতি থাকলে তা পূরণের জন্য তীব্র প্রচেষ্টা অব্যাহত রাখা।